  Анжелика Тихонова корреспондент 19-тӥ южтолэзе Роспотребнадзорлэн Удмурт Элькунъя управлениысьтыз лабораториын коронавируслы 135 эскеронъёс ортчытӥзы. Со сярысь улосвыл тӧролэн но кивалтэтлэн пресс-службазы ивортэ. Эскеронъёс выль вирусэн висисьёсты ӧз шараялэ Пусъём, Удмуртиын анализъёсты Роспотребнадзорлэн лабораторияз гинэ лэсьто. Тест-системаос отын тырмыт. Толэзь но ӝыны ӵоже, коронавирус вӧлмонлы пумитъяськон ужез кужмоятэм дырысен, эмчиос 401 адямиез эскерыса возизы, соос пӧлысь 46-ез – пиналъёс. Та дыре эмчиос 225 висисьёсты чакласа возё, со пӧлын 12 пиналъёс. Стационаръёсын 68 адями кылле. 40-эз бурмизы но доразы келямын ини. Соослэн кынман висёнъёс пусъемын вал. Тодэ вайытом, коронавирус инфекци пумысен вань юанъёсын ӟырдыт телефон линиосы вазиськыны луэ. Инфекци вӧлмонэз алон понна Удмуртиысь школаос но шор ёзо ӧнер дышетсконниос тулыс каникулъёс бере дистанционной амалэн дышетсконэ выжозы. Удмуртилэн тӧроез элькунамы вылӥ дасьлыкъя режимез пыртон сярысь косэмез кинюртӥз.  Тегъёс: Тазалык Ижкар Удмуртия коронавирус тазалыкезутён  